CELEX: 32015D2291
Language: hu
Date: 2015-12-07 00:00:00
Title: A Bizottság (EU) 2015/2291 végrehajtási határozata (2015. december 7.) a 2013/722/EU végrehajtási határozatnak a Lettországnak 2014-ben a veszettség felszámolására nyújtott uniós pénzügyi hozzájárulás maximális összege tekintetében történő módosításáról (az értesítés a C(2015) 8607. számú dokumentummal történt) (EGT-vonatkozású szöveg)

9.12.2015   
            
            
               HU
            
            
               Az Európai Unió Hivatalos Lapja
            
            
               L 323/27
            
         A BIZOTTSÁG (EU) 2015/2291 VÉGREHAJTÁSI HATÁROZATA
   (2015. december 7.)
   a 2013/722/EU végrehajtási határozatnak a Lettországnak 2014-ben a veszettség felszámolására nyújtott uniós pénzügyi hozzájárulás maximális összege tekintetében történő módosításáról
   
      
         (az értesítés a C(2015) 8607. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 27. cikke (5) bekezdésére,
   tekintettel az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről szóló, 2014. május 15-i 652/2014/EU európai parlamenti és tanácsi rendeletre (2), és különösen annak 13. cikke (3) és (5) bekezdésére és 45. cikke (1) bekezdésére,
   mivel:
   
               (1)
            
            
               A 2013/722/EU bizottsági végrehajtási határozat (3) 11. cikkének (3) bekezdése a 2014. január 1-jétől2016. december 31-ig terjedő időszakra jóváhagyja a Lettország által a veszettség felszámolására vonatkozóan benyújtott többéves programot.
            
         
               (2)
            
            
               A 2013/722/EU végrehajtási határozat 11. cikke (6) bekezdése c) pontjának vi. alpontja szerint a Lettország által a 2014-es évben a veszettség felszámolására benyújtott programhoz az Unió által nyújtott pénzügyi hozzájárulás maximális összegét eredetileg 1 225 000 EUR-ban határozták meg. Az említett rendelet 11. cikke (7) bekezdése c) pontja ii. alpontja szerint a program Fehéroroszország pufferzónájában végrehajtandó részének esetében a hozzájárulás maximális összege 475 000 EUR.
            
         
               (3)
            
            
               A tagállamok által a 2009/470/EK határozat 27. cikke (7) bekezdésének megfelelően benyújtott, a 2014-ben a felszámolást célzó programok finanszírozásával kapcsolatban felmerült kiadásokról szóló időközi technikai és pénzügyi jelentések Bizottság általi értékelését követően a 2014/925/EU bizottsági végrehajtási határozat (4) módosította e programok maximális összegét.
            
         
               (4)
            
            
               A 2014/925/EU végrehajtási határozat 5. cikkének (17) bekezdése módosította a 2013/722/EU végrehajtási határozat 11. cikke (6) bekezdése c) pontjának vi. alpontját, és a Lettország által a 2014-es évben a veszettség felszámolására vonatkozóan benyújtott programhoz az Unió által nyújtott pénzügyi hozzájárulás maximális összegét 400 000 EUR-ban határozta meg. A 2014/925/EU végrehajtási határozat 5. cikkének (18) bekezdése módosította a 2013/722/EU végrehajtási határozat 11. cikke (7) bekezdése c) pontjának ii. alpontját, és az említett program Fehéroroszország pufferzónájában végrehajtandó részének esetében az Unió által nyújtott pénzügyi hozzájárulás maximális összegét szintén 400 000 EUR-ban határozta meg.
            
         
               (5)
            
            
               A Lettország által 2014-ben a veszettség felszámolására benyújtott programhoz nyújtott uniós pénzügyi hozzájárulás újonnan megállapított maximális összegét hibásan állapították meg. Konkrétan, a módosított 2013/722/EU végrehajtási határozat 11. cikke (6) bekezdése c) pontja vi. alpontjának és 11. cikke (7) bekezdése c) pontja ii. alpontjának megfelelően, amennyiben a program Fehéroroszország pufferzónájában végrehajtandó részét megfelelően végrehajtották és a 400 000 EUR felhasználásra került, nem állna rendelkezésre további uniós hozzájárulás a program Lettországban végrehajtandó részéhez. Ez nincs összhangban a veszettségnek az Európai Unióban történő felszámolására irányuló átfogó stratégiával, amely a betegségnek a tagállamokban való felszámolását, valamint a betegség újbóli behurcolásának megelőzése céljából az Unió külső határai mentén pufferzónák létrehozását célozza.
            
         
               (6)
            
            
               A 2013/722/EU végrehajtási határozatot ezért ennek megfelelően módosítani kell, megfelelően figyelembe véve a Lettország által a 2014-es évben a felszámolást célzó programok finanszírozásával kapcsolatban felmerült kiadásokról szóló időközi technikai és pénzügyi jelentést.
            
         
               (7)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2013/722/EU végrehajtási határozat 11. cikke (6) bekezdése c) pontja vi. alpontjának helyébe az alábbi szöveg lép:
   
      
                  „vi.
               
               
                  Lettország esetében 800 000 EUR;”.
               
            
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. december 7-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 155., 2009.6.18., 30. o.
   
   
      (2)  HL L 189., 2014.6.27., 1. o.
   
   
      (3)  A Bizottság 2013. november 29-i 2013/722/EU végrehajtási határozata a tagállamok által 2014-re és az azt követő évekre benyújtott, egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló éves és többéves programok, valamint az azokhoz nyújtott uniós pénzügyi hozzájárulás jóváhagyásáról (HL L 328., 2013.12.7., 101. o.).
   
      (4)  A Bizottság 2014. december 16-i 2014/925/EU végrehajtási határozata az állatbetegségek és zoonózisok felszámolására, az ellenük való védekezésre és figyelemmel kísérésükre irányuló egyes 2014. évi módosított programok jóváhagyásáról, valamint a 2013/722/EU végrehajtási határozatnak az említett határozattal jóváhagyott egyes programokhoz nyújtott uniós pénzügyi hozzájárulás tekintetében történő módosításáról (HL L 363., 2014.12.18., 173. o.).